ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ወተሃደራት ኢትዮጵያ ናብ ሱዳን ዝኣትው ስደተኛታት 'ጠጠው ከብሉ' ጀሚሮም 26 ሕዳር 2020 ምንጪ ስእሊ, Reuters ኣብ ዶብ ሱዳን ዝተመደቡ ወተሃደራት ኢትዮጵያ፡ ናብ ሱዳን ዝስደዱ ዘለው ስደተኛታት ጸቕጢ ይገብሩ ከም ዘለው ንቢቢሲ ቃሎም ዝሃቡ ስደተኛታት ገሊጾም። እቲ ቅድሚ ሰለስተ ሰሙን ኣብ ሞንጎ ሓይልታት ሰራዊት መንግስቲ ፌደራልን ሓይልታት ጸጥታ ህወሓትን ዝተወልዐ ጎንጺ ሕጂ'ውን ይቕጽል ከም ዘሎ ይፍለጥ። ውድብ ሕቡራት ሃገራት ብወገኑ ድሕነት ሰለማውያን ሰባት ከም ዘተሓሳስቦ ሰግኣቱ ገሊጹ ኣሎ። መንግስቲ ኢትዮጵያ ንርእሰ ከተማ ትግራይ ዝኾነት መቐለ ንምቁጽጻር፡ ሰራዊቱ ናይ መወዳእታ ስጉምቲ ክወስዱ ዝኣዘዘ ኮይኑ፡ ቅድም ኢሉ ንኻልኣይ ግዜ ሓይልታት ጸጥታ እቲ ክልል ኢዶም ንክህቡ ናይ 72 ሰዓታት ግዜ ገደብ ሂቡ ጸኒሑ። ኣብዪ ኣሕመድ፡ ‘ናይ መወዳእታ ምዕራፍ ወፍሪ’ ኣብ መቐለ ክግበር ኣዚዙ ተወለድቲ ትግራይ፡ ብሰንኪ መንነቶም ኣብ ኢትዮጵያ ዒላማ ከምዝኾኑ ይዛረቡ ኩሎም ሓይልታት 'ድሕነት ነበርቲ መቐለ ክሕልው ኣለዎም'- ሁይማንራይትስ ዎች ኣብ ዶብ ሱዳን እትርከብ ጋዜጠኛ ቢቢሲ ኣን ሶይ፡ ኣብ ሓምዳይት ዝርከብ ሩባ ሰቲት ብዙሓት ካብ ትግራይ ዝመጽኡ ስደተኛታት ናብ ሱዳን ዝኣትውሉ መስመር ኮይኑ ኣሎ ኢላ። ኮሚሽን ስደተኛታት ሱዳን መዓልታዊ ብማእከላይ 1200 ሰባት ይቕበል ከም ዘሎ ገሊጹ። ብሮቡዕ፡ ኣብ ከባቢታት እቲ ሩባ ብዓሰርታት ዝቑጸሩ ወተሃደራት ዓስኪሮም ከም ዝረአየት እታ ጋዜጠኛ ተዓዚባ። እቶም ስደተኛታት፡ ወተሃደራት ፌደራል ከም ዝኾኑ ከለልዩዎም እንከለው፡ ናብ ሱዳን ዝኣትው ስደተኛታት ጠጠው የብሉ ምንባሮም ተዛሪቦም። መንግስቲ ፌደራል ኣብዚ ጉዳይ ርኢይቶ ክህብ ቢቢሲ ብተደጋጋሚ ሓቲቱ'ዩ፤ ክሳብ ሕጂ ግን ዝሃቦ መልሲ የለን። ኣመዓባብላ እቲ ኩናት መንግስታት ፈደራልን ክልል ትግራይን ብፍልልይ ስነ-ሓሳብ፡ ክረሓሓቑ ድሕሪ ምጽናሕ ንዝነበሮም ልፍንታዊ ኪዳን ኣፍሪሶም ብልጽግናን ህወሓትን ኮይኖም ተፈላልዮም። ብለበዳ ኮቪድ-19 ብዝተናውሐ መረጻ እውን ተሰሓሒቦም። ባይቶ ፈደሬሸን ኢትዮጵያ፡ እቲ ኣብ ወርሒ ነሓሰ ክካየድ ዝነበሮ ሃገራዊ ምርጫ፡ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን ነቲ ውሳነ ብምንጻግ ምርጫ ኣካይዱ። ዶ/ር ኣቢዪ እቲ ምርጫ ዘይሕጋዊ እዩ ክብል ክነጽጎ እንከሎ፡ መንግስቲ ክልል ትግራይ ብወገኑ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ዝብል መርገጺ ሒዙ። ብድሕር'ዚ ክልቲኦም መንግስታት ኣፍልጦ ተኸላሊኦም ንሓድሕዶም ክካሰሱ ጸኒሖም። ብ03 ሕዳር ከኣ ኣብ ትግራይ ዓስኪሩ ምስ ዝነበረ ናይ ሰሜን እዝ ጎንጺ ተኸሲቱ። ዶክተር ኣብዪ ነቲ ኣብ ልዕሊ እዚ ሰሜን ዝተወስደ ስጉምቲ ብምኹናን፡ ሕጊ ንምኽባር ብዝብል ወታሃደራዊ ስጉምቲ ክውሰድ ምስ ኣዘዘ እቲ ኲናት ራብዓይ ሰሙኑ ሒዙ ኣሎ። ኣብ ትግራይ ዝጸንዕ ናይ ሽዱሽተ ወርሒ ህጹጽ ግዘ'ውን ኣዊጁ። ቤት ምኽሪ ፈደሬሽን ኢትዮጵያ እውን ንመንግስቲ ህወሓት ኣፍሪሱ ካልእ መንግስቲ ከምዝሸይም ሓቢሩ። እንተኾነ፡ ተወከልቲ ትግራይ ካብቶም ኣብያተ ምኽሪ ካብ ዝወጽኡ ጸኒሖም እዮም። ተዛማዲ ትሕዝቶ "የለን ዘይፈልጡ ቘልዑ ሒዝና ንጠሚ ኣለና” ናብ ሱዳን ዝሰገሩ ኢትዮጵያውያን ስደተኛታት19 ሕዳር 2020 ቅልውላው ትግራይ፡ እዚ ግጭት ብኸመይ እዩ ሰላም ጎረባብቲ ክዘርግ ዝኽእል?14 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
